**Kit Watkins** (født 20. november 1953 i Virginia) er en amerikansk musiker kjent som tidligere keyboardist og låtskriver i det amerikanske progrockbandet Happy the Man samt som tidligere keyboardist i det britiske bandet Camel. 

Watkins begynte å lære seg piano hjemme fra han var fem år og gjennom tenårene ble han drevet mot rockemusikk. Han var med på å starte en rekke lokale band hvor han spilte alle slags tangentinstrumenter og fløyte samt at han sang. Da Watkins var 18 år i 1971, ble han oppdaget for hans låtskriverevner og tatt med i Happy the Man som ble grunnlagt på det lokale universitetet. Og det var med dette bandet han utviklet seg som musiker og hvor han skrev, fremførte, arrangerte og produserte. I løpet av seks år hadde bandet gitt ut fem album.

I 1979 ble Kit Watkins med the britiske progrock-bandet Camel for å delta på innspilling av albumet *I Can See Your House from Here* og flere turnéer i England, Europa og Japan fra 1980 til slutten av 1982.

Kits solokarriere begynte i 1980 med et selvprodusert album som het *Labyrinth*, og var utgitt på hans eget plateselskap Azimuth Records. Han ga ut flere soloalbum i løpet av 1980-tallet, noen på sitt eget selskap og andre på større internasjonale plateselskaper. Kit Watkins' musikkstil har skiftet fokus fra album til album og han har omfattet varierte sjangere som progrock, elektronika, ambient, jazz og fusion. Noen av de musikalske forbildene er Brian Eno og Joni Mitchell. Kit Watkins har en variert musikkstil som gjør at han kan flytte fokus mellom albumene.

I 2001 fremførte Kit en konsert i Philadelphia for første gang etter 20 år. Han har nevnt på sin hjemmeside at han vil fortsette å fremføre spesielle konserter. Den siste utgivelsen hans kom i 2007 under navnet *The Works* og inneholder alle tidligere utgivelser på et medium. Watkins avslørte i et intervju i Aftenposten i juli 1982 at Terje Rypdal var en av hans store inspirasjonskilder.

Referanser
----------

1. ↑  Aftenposten – *Amerikansk artist på norsk selskap*. s. 22. (Av Tor Marcussen, publisert 3. juli 1982)

Eksterne lenker
---------------

* (en) Kit Watkins på Discogs Rediger på Wikidata

* (en) Kit Watkins på MusicBrainz Rediger på Wikidata

* (en) Kit Watkins på AllMusic Rediger på Wikidata
* Kit Watkins.com – Watkins offisielle hjemmeside Arkivert 30. september 2005 hos Wayback Machine.
* Allmusic.com – Biografi og diskografi

  


| * v
* d
* r
Camel |
| --- |
| Medlemmer | Andrew Latimer **·** Doug Ferguson **·** Andy Ward **·** Peter Bardens **·** Mel Collins **·** Richard Sinclair **·** Dave Sinclair **·** Jan Schelhaas **·** Colin Bass **·** Kit Watkins **·** Stuart Tosh **·** David Paton **·** Chris Rainbow **·** Ton Scherpenzeel **·** Paul Burgess **·** Mickey Simmonds **·** Dave Stewart **·** Foss Patterson **·** Guy Le Blanc **·** Denis Clement **·** Tom Brislin |
| Studioalbum | *Camel* (1973) **·** *Mirage* (1974) **·** *The Snow Goose* (1975) **·** *Moonmadness* (1976) **·** *Rain Dances* (1977) **·** *Breathless* (1978) **·** *I Can See Your House from Here* (1979) **·** *Nude* (1981) **·** *The Single Factor* (1982) **·** *Stationary Traveller* (1984) **·** *Dust and Dreams* (1991) **·** *Harbour of Tears* (1996) **·** *Rajaz* (1999) **·** *A Nod and a Wink* (2002) |
| Konsertalbum | *Greasy Truckers Live at Dingwalls Dance Hall* (1973) **·** *A Live Record* (1978) **·** *Pressure Points* (1984) **·** *On the Road 1972* (1992) **·** *Never Let Go* (1993) **·** *On the Road 1982* (1994) **·** *On the Road 1981* (1997) **·** *Coming of Age* (1999) **·** *Gods of Light* (2000) **·** *The Paris Collection* (2001) |
| Relaterte artikler | The Brew **·** Camel Productions **·** Decca Records **·** Konseptalbum **·** Progressiv rock **·** Kunstrock |
| **Portal: Progressiv rock** **·** **Kategori** |

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** MusicBrainz **·** Discogs **·** AllMusic
 |